ΓΡΑΠΤΗ ΕΡΩΤΗΣΗ P-3881/00

υποβολή: Hiltrud Breyer (Verts/ALE) προς την Επιτροπή

(4 Δεκεμβρίου 2000)

Θέμα: Η ΣΕΒ στη Γερμανία

Στις 24.11.2000 γνωστοποιήθηκε (από τη γερμανική εφημερίδα Frankfurter Rundschau της 25.11.00) ότι ήδη πριν από έξι εβδομάδες εντοπίστηκε κρούσμα ΣΕΒ σε βοοειδές που είχε γεννηθεί στο γερμανικό ομόσπονδο

κρατίδιο του Sachsen-Anhalt. Σύμφωνα με πληροφορίες του Υπουργείου Γεωργίας της Πορτογαλίας, το ζώο, το οποίο είχε γεννηθεί το Σεπτέμβριο του 1995, και μεταφερθεί στη νήσο Sao Miguel το 1998, σφάχτηκε στις 2 Οκτωβρίου 2000. Σύμφωνα με τον κανονισμό για τη ΣΕΒ σχετικά με τηνποχρέωση κοινοποίησης το εν λόγω κρούσμα θα έπρεπε να είχε κοινοποιηθεί αμέσως στις ευρωπαϊκές και γερμανικές αρχές.

1. Ποιος και πότε ενημέρωσε την Επιτροπή σχετικά με το εν λόγω κρούσμα;

2. Έχει καταγραφεί το προερχόμενο από τη Γερμανία άρρωστο αυτό ζώο από τις γερμανικές και πορτογαλικές στατιστικές για τη ΣΕΒ;

3. Πότε ενημέρωσε η πορτογαλική κυβέρνηση τις γερμανικές αρχές σχετικά με το εν λόγω κρούσμα;

4. Με αφορμή την προαναφερθείσα περίπτωση θανατώθηκαν στις Αζόρες 2 800 βοοειδή. Υπάρχει αξίωση αποζημίωσης από το γερμανικό κράτος ή από τον προμηθευτή του άρρωστου ζώου;

5. Σύμφωνα με τηνποχρέωση κοινοποίησης που ισχύει στην Ευρώπη για τη ΣΕΒ οι εθνικές αρχές όφειλαν να είχαν ενημερώσει τους γεωργούς. Κατά πόσο συνέβη κάτι τέτοιο στη Γερμανία;

Απάντηση του κ. Byrne εξ ονόματος της Επιτροπής

(1 η Φεβρουαρίου 2001)

Οι κανόνες για την κοινοποίηση των περιπτώσεων της σπογγώδους εγκεφαλοπάθειας των βοοειδών (ΣΕΒ) στην Κοινότητα προβλέπονται στην οδηγία 82/894/ΕΟΚ του Συμβουλίου της 21ης Δεκεμβρίου 1982 για την κοινοποίηση των ασθενειών των ζώων μέσα στην Κοινότητα(1), όπως τροποποιήθηκε για τελευταία φορά με την απόφαση της Επιτροπής 2000/556/ΕΚ της 27ης Σεπτεμβρίου 2000(2). Σύμφωνα με τους εν λόγω κανόνες, κάθε κράτος μέλος κοινοποιεί απευθείας στην Επιτροπή, τουλάχιστον την πρώτη εργάσιμη ημέρα κάθε εβδομάδας, όλες τις περιπτώσεις ΣΕΒ που επιβεβαιώθηκαν στην επικράτειά του. Οι γνωστοποιήσεις γίνονται μέσω συστήματος πληροφορικής και διαβιβάζονται ταυτοχρόνως στις κτηνιατρικές αρχές όλων των κρατών μελών.

Η πρόσφατη περίπτωση ΣΕΒ στις Αζόρες επιβεβαιώθηκε σε ζώο το οποίο είχε εξαχθεί από τη Γερμανία τον Οκτώβριο του 1998. Οι πορτογαλικές αρχές πληροφόρησαν τηλεομοιοτυπικά την Επιτροπή γι' αυτήν την περίπτωση στις 23 Νοεμβρίου 2000, μια ημέρα μετά την επιβεβαίωση της διάγνωσης από το εθνικό τους εργαστήριο αναφοράς. Η έκθεση ελήφθη σε ηλεκτρονική μορφή στις 24 Νοεμβρίου 2000.

Η περίπτωση συμπεριλήφθηκε στις πορτογαλικές στατιστικές ΣΕΒ στην κατηγορία εισαγόμενες περιπτώσεις. Δεδομένου ότι δεν είναι επακριβώς γνωστή η περίοδος επώασης της ΣΕΒ, οι περιπτώσεις ΣΕΒ σε ζώα που έχουν εισαχθεί από άλλες χώρες δεν συμπεριλαμβάνονται κανονικά στις στατιστικές ΣΕΒ της χώρας εξαγωγής. Ωστόσο, τέτοια στοιχεία ελήφθησανπόψη από την μόνιμη επιστημονική επιτροπή, η οποία συμβουλεύει την Ευρωπαϊκή Επιτροπή σχετικά με τη ΣΕΒ, κατά την αξιολόγηση του γεωγραφικού κινδύνου ΣΕΒ.

Όσον αφορά τα σημεία 4 και 5 της ερώτησης, η αξιότιμη βουλευτής πρέπει να απευθυνθεί στις αρμόδιες εθνικές αρχές για πληροφόρηση.

(1) ΕΕ L 378 της 31.12.1982.

(2) ΕΕ L 235 της 19.9.2000.